**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-1857/2020

**259a**

**S p o l o č n á    s p r á v a**

**výborov Národnej rady Slovenskej republiky o prerokovaní   vládneho návrhu** **zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 259)** v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 259)** podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 342 z  21. októbra 2020 pridelila  **vládny návrh zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 259)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **a**

 **Výboru Národnej rady Slovenskej republiky pre verejnú správu a regionálny rozvoj;**

 Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

 **Ústavnoprávny   výbor** **Národnej rady Slovenskej republiky**  uznesením č. 144 zo 16. novembra 2020 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre verejnú správu a regionálny rozvoj** uznesením č. 48 z 19. novembra 2020 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. V čl. I 14. bod (§ 12 ods. 8) sa pred slovo „Prístup“ vkladá označenie odseku „(8)“.

Ide o legislatívno-technickú úpravu, ktorou sa do  textu novelizačného bodu vkladá príslušné označenie odseku.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť**

1. V čl. I bodoch 26a 29 poznámky pod čiarou k odkazom 29a a 30a znejú:

„29a) Napríklad ISO 11799 Informácie a dokumentácia – požiadavky na ukladanie archívnych dokumentov a knižničných dokumentov, STN EN ISO 9706 Informácie a dokumentácia. Papier na dokumenty. Požiadavky na stálosť (50 2195), výnos Ministerstva vnútra Slovenskej republiky č. 525/2011 Z. z. o štandardoch pre elektronické informačné systémy na správu registratúry.“.

„30a) Napríklad ISO 16245 Informácie a dokumentácia – škatule, spisové obaly a iné obaly vyhotovené z materiálov na báze celulózy na ukladanie papierových dokumentov a pergamenových dokumentov.“.

Podľa § 3 ods. 2 zákona Národnej rady Slovenskej republiky č. 270/1995 Zb. o štátnom jazyku Slovenskej republiky sa zákony vydávajú v štátnom jazyku.

Výbor NR SR pre verejnú správu a regionálny rozvoj

 **Gestorský výbor odporúča schváliť**

1. V čl. I sa za bod 28 vkladá nový bod 29, ktorý znie:

„29. V § 16 ods. 2 písm. k) sa slová „ods. 6 a 7“ nahrádzajú slovami „ods. 7 a 8“.“.

Ostatné body sa primerane prečíslujú.

Ide o legislatívno-technickú úpravu, ktorou sa upravuje vnútorný odkaz, vzhľadom na zmenu navrhovanú v čl. I 20. bod, ktorou sa do § 13 vkladá nový odsek 6, pričom sa odseky 6 a 7 súčasného znenia primerane prečíslujú.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť**

1. V čl. I bode 33sa na konci pripája táto veta:

„Poznámka pod čiarou k odkazu 30b znie:

„30b) § 5 zákona č. 305/2013 Z. z. v znení neskorších predpisov.“.“.

V bode 33 sa navrhuje nový odkaz 30b. Preto je potrebné vložiť k nemu príslušnú poznámku pod čiarou.

Výbor NR SR pre verejnú správu a regionálny rozvoj

 **Gestorský výbor odporúča schváliť**

1. V čl. I bod 55 znie:

 „55. § 26 vrátane nadpisu znie:

„§ 26

Dovoz

 Cudzí archívny dokument, ktorý je zapísaný v evidencii cudzieho štátu alebo bol vytvorený alebo nájdený na území cudzieho štátu, môže vstúpiť34a) a byť dovezený34b) na územie Slovenskej republiky len v súlade s povolením príslušného orgánu tohto cudzieho štátu.Vstup a dovoz cudzieho archívneho dokumentu odcudzeného v štáte podľa prvej vety alebo v treťom štáte, ako aj jeho prevod vlastníctva sa zakazuje.35)“.

 Poznámky pod čiarou k odkazom 34a, 34b a 35 znejú:

„34a) Napríklad čl. 2 ods. 2 nariadenia Európskeho parlamentu a Rady (EÚ) č. 2019/880 zo 17. apríla 2019 o vstupe a dovoze tovaru kultúrnej hodnoty (Ú. v. EÚ L 151, 7.6.2019).

34b) Napríklad čl. 2 ods. 3 nariadenia (EÚ) č. 2019/880.

 35) Čl. 2 bod 2, čl. 3 a čl. 7 písm. a) a b) bod I  Dohovoru o opatreniach na zákaz a zamedzenie nedovoleného dovozu, vývozu a prevodu vlastníctva kultúrnych statkov (vyhláška č. [15/1980 Zb.](https://www.slov-lex.sk/pravne-predpisy/SK/ZZ/1980/15/)).

 Čl. 3 ods. 1 nariadenia (EÚ) č. 2019/880.“.“.

Znenie „starší ako 50 rokov“ bolo zavedené v pôvodnom znení zákona, do ktorého sa preberala dnes už zrušená smernica 93/7/EHS o navrátení predmetov kultúrnej hodnoty nezákonne vyvezených z územia členského štátu, a je uvedené aj v prílohe platného nariadenia 116/2009/ES o vývoze tovaru kultúrneho charakteru. V súvislosti s dovozom však nariadenie 2019/880, implementované predloženým návrhom zákona, túto vekovú hranicu neuvádza, preto sa navrhuje vypustiť.

Odkaz 34a nad slovom „doviezť“ a poznámku citujúcu  nariadenie 2019/880 sa navrhuje vypustiť, keďže ustanovenie § 26 sa vzťahuje na dovoz zo všetkých cudzích štátov, nielen z tretích štátov, ktorý upravuje citované nariadenie. Vloženie slov v prvej vete „vstúpiť a“ a v druhej vete „Vstup“ sa navrhuje z dôvodu zjednotenia terminológie s implementovaným nariadením 2019/880, ktoré rozlišuje pojmy vstup a dovoz. V súlade s tým sa zavádzajú aj nové odkazy 34a a 34b odkazujúce na definície týchto pojmov. Vzhľadom na to, že nariadenie 2019/880 definuje pojmy vstup a dovoz, príkladmo sa naň odkazuje v poznámkach pod čiarou.

V citácii vyhlášky v poznámke pod čiarou k odkazu č. 35 sa vypúšťa označenie rezortu, lebo ide o opakovanú citáciu.

Výbor NR SR pre verejnú správu a regionálny rozvoj

 **Gestorský výbor odporúča schváliť**

1. V čl. I bode 56 § 26a ods. 2 druhej vete za slová „do štyroch pracovných dní“ vkladajú slová „od doručenia žiadosti“.

Ide o spresnenie začiatku plynutia lehoty na vydanie záväzného stanoviska ministerstva vnútra.

Výbor NR SR pre verejnú správu a regionálny rozvoj

 **Gestorský výbor odporúča schváliť**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

 hlasovať spoločne o bodoch 1 až 6 zo spoločnej správy, s  odporúčaním gestorského výboru **schváliť**.

**VI.**

 Gestorský   výbor na základe  stanovísk výborov k**vládnemu návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 259)** odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní  **vládneho návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 259a)** bola schválená  uznesením gestorského  výboru č. 56z  **19. novembra 2020.**

Týmto uznesením výbor zároveň poveril spoločného spravodajcu **Petra Dobeša,** aby na schôdzi Národnej rady Slovenskej republiky pri rokovaní o predmetnom  návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 19. novembra 2020